**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/586-7/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. december 30-ai rendkívüli ülésére**

**Tárgy:** A Hévízi Televízió Nonprofit Kft. alapító okirat módosítása és ügyvezető kinevezése

**Az előterjesztő:** Papp Gábor polgármester

**Készítette:**  Antal Anita sajtóreferens

dr. Lengyel Katalin Nóra jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 330/2015. (XII.10.) határozatával 2015. november 15-től 2015. december 31-ig Balaicz Zoltánt bízta meg a Hévízi Televízió ügyvezetői feladatainak ellátására. Az érintett csak a fent jelzett átmeneti időszakra vállalta e státusz betöltését, így 2016. január 1-jétől szükségessé válik új ügyvezető kinevezése.

A Hévíz Televízió Nonprofit Kft. ügyvezetőjének Bornemissza Tamást javaslom kinevezni.

Bornemissza Tamás szerkesztő, műsorvezető Budapesten született, 2010-ig ott élt és dolgozott, öt éve a Zala megyei Kacorlakon él.

1987 óta dolgozik a televíziózásban. Segédszerkesztő, riporter, műsorvezető, szerkesztő, főszerkesztő, jelenleg a Kanizsa TV MTVA-s tudósítója.

Vezetői tapasztalatait a fővárosban szerezte: vezette a Kispest TV-t, az Erzsébetvárosi Televíziót, valamint irányította a Józsefvárosi Televíziót. A helyi–közösségi televíziózást a közösségteremtés, a helyi információáramlás, a lokálpatriotizmus fontos elemének tekinti.

**A Hévízi Televízióval kapcsolatos szakmai elképzeléseit az alábbiak szerint foglalta össze:**

„Alapvető a televízió működésének gazdaságossági szempontú áttekintése, különös tekintettel az egy műsorpercre jutó gyártási költségre, amely a működést megalapozó, hiteles és objektív adat, és a további pontos tervezés alfája és ómegája.

A meglevő szerződések felülvizsgálata, az esetlegesen szükséges korrekciók után, menedzser szemléletű, dinamikus vezetést szeretnék megvalósítani, ami vonatkozik például

- a Hévíz TV, mint helyi brand felépítésére

- a műsorok menedzselésére, új produkciók bevezetésére

- a felelős gazdálkodáson alapuló, a folyamatos fejlesztésre koncentráló működésre

- a saját bevételek összegének emelésére

A felelős gazdálkodás a tulajdonosi (vagyoni, pénzügyi) érdekek teljes körű képviseletét, a tulajdonos gazdálkodásra vonatkozó kéréseinek, előírásainak messzemenő betartását jelenti – egyrészről. Másrészt azt, hogy a szakmai koncepciót a lehető legtakarékosabb módon valósítja meg a televízió.

Emellett erősíteni kell az országos lefedettségű televíziók felé történő bedolgozást, amely újabb bevételeket generál. S persze ez nemcsak saját bevételt eredményez, hanem a város és a térség fokozottabb, hangsúlyosabb megjelenését is biztosítja, ami (város) marketing szempontból sem elhanyagolható.

**Szakmai koncepció**

Olyan dinamikus, korszerű televíziót kell létrehozni – a lehetőségek figyelembe vételével –, amely elsődlegesen a városban és környékén élők fontos és megbízható hírforrása. Emellett a műsorstruktúra a hír-, háttér- és egyéb műsorok mellett minőségi programokat sorakoztatna fel, koncentrálva a kultúrára, a város köz- és civil életére, s valamennyi korosztályra. Súlyt helyeznék arra, hogy a régióban található televíziókkal (Keszthely, Nagykanizsa) műsorcsere keretében kölcsönös előnyökön alapuló együttműködések szülessenek, a város jelenlétének, szerepe erősítésének érdekében.

A Hévízi Televízió Nonprofit Kft. Felügyelő Bizottsága 4/2015. számú határozatában javasolja a Képviselő-testület számára, hogy Bornemissza Tamást 2016. január 1-jétől válassza meg a Hévízi TV Nonprofit Kft. ügyvezető igazgatójának.

Az ügyvezető feladatait munkaviszony keretében látná el, munkabérét havi bruttó 300.000- Ft összegben javaslom elfogadni.

Az előterjesztés mellékletét képezi az egységes szerkezetű alapító okirat tervezete, mely az ügyvezető személyében történő változást tartalmazza.

**Tisztelt Képviselő-testület!**

Kérem, az előterjesztést megvitatni, és a határozati javaslatot elfogadni szíveskedjenek!

Hévíz, 2015. december 18.

**2.**

**Határozati javaslat**

1. Hévíz Város Önkormányzat Képviselő-testülete, mint a Hévízi Televízió Nonprofit Kft. alapítója 2016. január 1-jétől 2018. december 31-éig Bornemissza Tamás (an: Bentkovszky Hedvig, szül.: Budapest, 1953.11.01.) 8773 Kacorlak, Béke u. 10. sz. alatti lakost nevezi ki a Hévízi Televízió Nonprofit Kft. ügyvezetőjének. Az ügyvezető e feladatait munkaviszony keretében látja el. Munkabérét havi bruttó 300.000- Ft, azaz háromszázezer forint összegben határozza meg.
2. A Képviselő-testület felhatalmazza Papp Gábor polgármestert az ügyvezető munkaszerződésének aláírására.
3. A Képviselő-testület az előterjesztés mellékletét képező egységes szerkezetű alapító okirat tervezetet jóváhagyja.

Felelős: Papp Gábor polgármester

Határidő: 2016. január 1.

1. A Képviselő-testülete felhatalmazza az ügyvezetőt, hogy a Zalaegerszegi Törvényszék Cégbíróságán az alapító okiraton történő átvezetés miatt a szükséges intézkedéseket tegye meg.
2. A Képviselő-testület felkéri az ügyvezetőt, hogy a cégnyilvánosságról, a bírósági cégeljárásról és a végelszámolásról szóló 2006. évi V. törvény 1. sz. mellékletének I/7.a) pontja szerint a tisztség elfogadásáról szóló, az összeférhetetlenségre is kiterjedő nyilatkozatát tegye meg és a Zalaegerszegi Törvényszék Cégbíróságának küldje meg.

Felelős: Bornemissza Tamás ügyvezető

Határidő: 2016. január 31.

**4.**

**Melléklet**

**ALAPÍTÓ OKIRAT**

**nonprofit korlátolt felelősségű társaság** (a továbbiakban: Társaság) létrehozásáról és működéséről, amelynek a …………../2015. számú alapítói határozatok alapján hatályosított, változásokkal egységes szerkezetbe fogalt szövegét az 1. pontban megjelölt alapító az alábbiak szerint állapítja meg.

**I.**

**Alapvető rendelkezések**

1. **A Társaság alapítója: Hévíz Város Önkormányzat**

(székhelye: 8380 Hévíz, Kossuth L. utca 1.,

önkormányzati törzsszáma: 734378,

adóazonosító száma: 15734374-2-20)

2. **A Társaság neve:**

2.1. A Társaság teljes neve: **Hévízi Televíziós Szolgáltató Nonprofit**

**Korlátolt Felelősségű Társaság**

2.2. A Társaság rövidített neve: **Hévízi TV Nonprofit Kft**.

3. **A Társaság székhelye,** *elektronikus kézbesítési címe***:**

3.1. A Társaság székhelye**: 8380 Hévíz, Széchenyi utca 29.**

*3.2.* A Társaság *elektronikus kézbesítési címe:* [*heviztv@t-online.hu*](mailto:heviztv@t-online.hu)

1. **A Társaság tevékenységi köre:**

4.1. A Társaság főtevékenysége

|  |  |  |  |
| --- | --- | --- | --- |
|  |  | **60.20** | **Televízióműsor összeállítása, szolgáltatása** |

* 1. A Társaság egyéb tevékenysége

|  |  |  |  |
| --- | --- | --- | --- |
|  |  | 18.20 | Egyéb sokszorosítás |
|  |  | 47.42 | Telekommunikációs termék kiskereskedelme |
|  |  | 58.11 | Könyvkiadás |
|  |  | 58.13 | Napilapkiadás |
|  |  | 58.19 | Egyéb kiadói tevékenység |
|  |  | 59.11 | Film-, video-, televízióműsor-gyártás |
|  |  | 59.13 | Film-, video- és televízióprogram terjesztése |
|  |  | 59.14 | Filmvetítés |
|  |  | 59.20 | Hangfelvétel készítése, kiadása |
|  |  | 60.10 | Rádióműsor-szolgáltatás |
|  |  | 73.11 | Reklámügynöki tevékenység |
|  |  | 74.20 | Fényképészet |
|  |  | 77.33 | Irodagép kölcsönzése (beleértve: számítógép) |
|  |  | 82.99 | M.n.s. egyéb kiegészítő üzleti szolgáltatás |
|  |  | 93.29 | M.n.s. egyéb szórakoztatás, szabadidős tevékenység |

5. **A Társaság törzstőkéje, az alapító törzsbetétjének nagysága, rendelkezésre bocsátásának módja és ideje:**

A Társaság törzstőkéje és az alapító törzsbetétje nagysága **500.000**,- Ft, azaz Ötszázezer forint.

A törzstőke teljes egésze a Társaság rendelkezésére áll.

**II.**

**Üzletrész**

6. A Társaság alapítója, mint tag jogait és a Társaság vagyonából őt megillető részesedést az üzletrész testesíti meg.

Az üzletrész mértéke az alapító törzsbetétjéhez igazodóan 100 %.

**III.**

**A Társaság szervezete, működése**

1. A Társaságnál taggyűlés nem működik, hatáskörét az alapító gyakorolja.

Az alapító döntését határozatba kell foglalni. A hozott határozatról az ügyvezető folyamatosan nyilvántartást köteles vezetni.

1. **Ügyvezető**

8.1. A Társaság ügyeinek intézésére, vezetésére, képviseletére ügyvezetőt jelöl ki. Az ügyvezető önállóan jogosult a képviseletre.

8.2. A Társaság ügyvezetője:

***Bornemissza Tamás*** (*a.n.: Bentkovszky Hedvig .szül.: Budapest, 1953.11.01.,*

*lakcíme: 8773 Kacorlak, Béke u. 10.)*

Az ügyvezető megbízatása *2016. január 1-jétől, 2018. december 31-ig* szól.

Az ügyvezető a Társaság vezető tisztségviselője, e tisztségét munkajogviszony alapján végzi.

8.3. Az ügyvezető vezeti a határozatok könyvét, a tagjegyzéket, a Társaság üzleti könyveit. Az ügyvezető feladat- és hatáskörének részletes szabályait a munkaszerződés tartalmazza.

1. **Cégjegyzés**

9.1. A Társaság cégjegyzésére az ügyvezető önállóan jogosult.

9.2. A cégjegyzés akként történik, hogy az előírt, előbélyegzett, előnyomott cégszöveg alá az ügyvezető önállóan írja a nevét a hiteles cégaláírási nyilatkozatának megfelelő formában.

**10. Felügyelő Bizottság**

A Felügyelő Bizottság ellenőrzi a Társaság ügyvezetését.

10.1. A felügyelő bizottság legalább három tagból áll, tagjait az alapító választja határozott időre, amelynek tartama nem lehet több öt évnél.

10.2. A felügyelő bizottság testületként jár el.

A felügyelő bizottság tagjai sorából elnököt választ.

A felügyelő bizottság tagjai személyesen kötelesek eljárni, képviseletnek nincs helye.

A felügyelő bizottság egyes ellenőrzési feladatok elvégzésével bármely tagját megbízhatja.

10.3. A felügyelő bizottság üléseit az elnök hívja össze és vezeti. A felügyelő bizottság határozatképes, ha tagjainak kétharmada, de legalább három tag jelen van; határozatát egyszerű szótöbbséggel hozza. A felügyelő bizottság ügyrendjét maga állapítja meg, amelyet az alapító hagy jóvá.

10.4. A felügyelő bizottság tagjai:

**Kepli József János** (a.n.: Fehér Mária Valéria, lakcíme:

8380 Hévíz, Honvéd utca 18.)

**Őry Rozália** (a.n.: Remete Rozália, lakcíme:

8922 Petőhenye, Dózsa Gy. utca 38.)

**Antal Anita** (a.n.: Takács Anna, lakcíme:

8747 Garabonc, Fő utca 86.)

A felügyelő bizottsági tagok megbízatása 2012. augusztus 1-től 2017. augusztus 1-ig szól.

10.5. A felügyelő bizottság hatásköre:

a./ A felügyelő bizottság a vezető tisztségviselőktől, illetve a Társaság vezető állású munkavállalóitól felvilágosítást kérhet, a Társaság könyveit és iratait megvizsgálhatja.

b./ A felügyelő bizottság köteles megvizsgálni az alapító elé kerülő valamennyi lényeges üzletpolitikai jelentést, valamint minden olyan előterjesztést, amely az alapító kizárólagos hatáskörébe tartozó ügyre vonatkozik.

c./ A számviteli előírások szerinti beszámolóról és az adózott eredmény felhasználásáról az alapító csak a felügyelő bizottság írásbeli jelentésének birtokában határozhat.

d./ A felügyelő bizottság köteles az alapítót értesíteni, ha megítélése szerint az ügyvezetés tevékenysége jogszabályba vagy az alapító okiratba, illetve az alapító határozataiba ütközik, vagy egyébként sérti a Társaság vagy az alapító érdekeit.

**IV.**

**A Társaság gazdálkodása**

1. A Társaság határozatlan időre alakult, működését 2001. december 31-én kezdte meg.
2. A Társaság 2008. január 1-jétől alapvetően nem jövedelemszerzésre irányuló gazdasági tevékenységet folytat.

Üzletszerű gazdasági tevékenységet csak kiegészítő jelleggel folytat, a tevékenységéből származó nyereség nem osztható fel (az alapítónak nem fizethető ki), az a gazdasági társaság vagyonát gyarapítja.

# A Társaság más társasági formába csak nonprofit jellegének megtartásával alakulhat át, nonprofit gazdasági társasággal egyesülhet, illetve nonprofit gazdasági társaságokká válhat szét.

**V.**

**Záró rendelkezés**

1. Az alapító okiratban nem szabályozott kérdésekben a Polgári Törvénykönyv rendelkezései az irányadók.

*(Az alapító okirat hatályosítása a cégjegyzékben vezetett adatok közül csak a társaság ügyvezetőjének személyét és mandátumának időtartamát érinti. A módosított szövegrész dőlt betűvel, aláhúzottan szedett.)*

A változásokkal egységes szerkezetbe foglalását szerkesztette és ellenjegyezte:

Hévíz, 2015. december …

**5.**

**Felülvizsgálatok – egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Dr. Lengyel Katalin Nóra | jogász |  |  |
| Antal Anita | sajtóreferens |  |  |
| Dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
|  | egyeztetési kötelezettség |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |